Source: http://www.sbska.sk/zmena-zakona-4732005-z-z-suvisiaca-s-covid-19/
Timestamp: 2020-06-01 01:49:08+00:00

Document:
Zmena zákona 473/2005 Z.z. súvisiaca s COVID-19 | SBSka.sk
Mobil: 00421 948 948 776
Email: info@sbska.sk
Prevádzkovatelia SBS
Zamestnanci SBS
Uchádzači o prácu SBS
Zmena zákona 473/2005 Z.z. súvisiaca s COVID-19
Schválením zákona č. 73/2020 Z.z. od 9.4.2020 sa mení aj Zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z., zákona č. 445/2008 Z. z., zákona č. 598/2008 Z. z., zákona č. 136/2010 Z. z., zákona č. 547/2010 Z. z., zákona č. 8/2013 Z. z., zákona č. 91/2016 Z. z., zákona č. 177/2018 Z. z. a zákona č. 221/2019 Z. z. sa dopĺňa takto:
„§ 98c Prechodné ustanovenia súvisiace s krízovou situáciou spôsobenou ochorením COVID-19
Ministerstvo môže počas mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „krízová situácia“) v nevyhnutnom rozsahu obmedziť prijímanie žiadostí o udelenie licencie na prevádzkovanie bezpečnostnej služby, udelenie licencie na prevádzkovanie technickej služby, udelenie akreditácie, prihlásenie na skúšku, vykonanie kvalifikačnej skúšky a vydanie preukazu.
Platnosť preukazu, licencie na prevádzkovanie bezpečnostnej služby, licencie na prevádzkovanie technickej služby alebo akreditácie, ktorá uplynula alebo uplynie od vyhlásenia krízovej situácie do dvoch mesiacov od jej odvolania, sa predlžuje až do uplynutia troch mesiacov od odvolania krízovej situácie.
Do lehoty pri dokladoch uvedených v § 22 ods. 2 písm. b), § 22a ods. 2 písm. b), § 29 ods. 2 až 5, § 46a a § 73 ods. 2 a 3 sa nezapočítava čas trvania krízovej situácie.
Počas krízovej situácie lehota na vydanie preukazu, licencie na prevádzkovanie bezpečnostnej služby, licencie na prevádzkovanie technickej služby, akreditácie alebo na určenie termínu a miesta konania kvalifikačnej skúšky neplynie.
Lehoty podľa § 10 ods. 2, § 15 ods. 2, § 19 ods. 6 a 10, § 27 ods. 2 a 4, § 33 ods. 1 písm. c) a ods. 4, § 33a ods. 3, § 46, § 66 ods. 1 a 4, § 69 ods. 2, § 77 ods. 1 písm. c) a ods. 4, § 82 ods. 5 písm. c) počas krízovej situácie neplynú.
Lehoty podľa § 19 ods. 9 druhej vety, § 29 ods. 2 až 5, § 45 ods. 1 druhej vety a ods. 2 druhej vety, § 46a ods. 1 druhej vety a ods. 2 druhej vety a § 48 ods. 5, ktoré uplynuli alebo uplynú od vyhlásenia krízovej situácie do jedného mesiaca od jej odvolania, sa predlžujú až do uplynutia dvoch mesiacov od odvolania krízovej situácie.
Splnenie povinností podľa § 46a ods. 1 prvej vety a ods. 2 prvej vety počas krízovej situácie sa vyžaduje najneskôr do uplynutia jedného mesiaca od odvolania krízovej situácie; uchádzač o zamestnanie sa do uplynutia tejto doby považuje za zdravotne spôsobilého.
Namiesto podmienky podľa § 48 ods. 1 písm. f) na účely § 3 písm. a) a b) počas krízovej situácie postačuje osvedčenie o absolvovaní odbornej prípravy.
Počas krízovej situácie môže akreditovaná osoba vykonávať odbornú prípravu prostredníctvom elektronických prostriedkov.“.
By Rastislav251 | 24. apríla 2020 | Prevádzkovatelia SBS
← Prijatie opatrení na úseku súkromnej bezpečnosti v súvislosti so šírením ochorenia COVID-19
Pre aktiváciu zasielania informačných e-mailov potvrďte svoj súhlas zaškrtnutím políčka Súhlasím.
© Sbska.sk, NajReklama.sk – tvorba web stránok

References: § 22
 § 22
 § 29
 § 46
 § 73
 § 10
 § 15
 § 19
 § 27
 § 33
 § 33
 § 46
 § 66
 § 69
 § 77
 § 82
 § 19
 § 29
 § 45
 § 46
 § 48
 § 46
 § 48
 § 3